ຈີນ ເຕືອນ ອັງກິດ ເລື້ອງອົງດາໄລ ລາມະ
ຈີນເຕືອນອັງກິດ ກ່ຽວກັບການພົບປະຂອງ ນາຍົກລັດຖະມົນຕີ David Cameron ກັບອົງດາໄລ ລາມະ ທີ່ກຸງລອນດອນ.
ໃນວັນພຸດມື້ນີ້ ສື່ມວນຊົນທາງການຈີນເຕືອນວ່າ ຈະທໍາການຕອບໂຕ້ທາງການທູດຕໍ່ ອັງກິດຫຼັງຈາກນາຍົກລັດຖະມົນຕີ David Cameron ທໍາການພົບປະຢ່າງເປັນການ ສ່ວນຕົວກັບອົງດາໄລລາມະ ທີ່ກຸງລອນດອນ ບົດບັນນາທິການບົດນຶ່ງທີ່ນຳອອກເຜີຍແຜ່ໂດຍອົງການຂ່າວຊິນຫົວຂອງທາງການຈີນ ເອີ້ນການພົບປະຂອງທ່ານ David Cameron ໃນວັນຈັນຜ່ານມານີ້ວ່າ ເປັນເວລາທີ່ ມືດມົນໃນສາຍພົວພັນລະຫວ່າງຈີນແລະອັງກິດແລະກ່າວຕໍ່ໄປວ່າມັນເປັນເທົ່າກັບການ ເຂົ້າແຊກແຊງຢ່າງໂຈ່ງແຈ້ງໃນກິດຈະການພາຍໃນຂອງຈີນ ກຸງປັກກິ່ງ ເຄີຍຕໍາໜິຕິຕຽນມາເປັນປະຈໍາ ຕໍ່ປະເທດໃດກໍຕາມທີ່ໃຫ້ການຕ້ອນຮັບອົງ ດາໄລລາມະຜູ້ນໍາດ້ານຈິດໃຈຂອງຊາວທິເບດທີ່ລີ້ໄພຢູ່ໃນຕ່າງປະເທດນັ້ນ ຈີນໄດ້ ກ່າວຫາອົງດາໄລລາມະ ມາເປັນເວລາດົນນານແລ້ວວ່າ ພະຍາຍາມແຍກທິເບດອອກ ເປັນເອກກະລາດຈາກຈີນ ຊຶ່ງເປັນການກ່າວຫາທີ່ອົງດາໄລລາມະປະຕິເສດນັ້ນ ໃນວັນພຸດມື້ນີ້ ໜັງສືພິມ Global Times ຂອງພັກຄອມມີວນິດຈີນຍັງໄດ້ຮຽກຮ້ອງ ໃຫ້ທໍາການລົງໂທດຕ່າງໆຕໍ່ອັງກິດແລະສະເໜີແນະໃຫ້ກຸງປັກກິ່ງຕອບໂຕ້ ໂດຍໂຈະ ການຕິດຕໍ່ໃນລະດັບສູງກັບອັງກິດ ຕະຫຼອດທັງໂຄງການຮ່ວມມືຕ່າງໆທາງດ້ານເສດ ຖະກິດທີ່ບໍ່ເຈາະຈົງຈຳນວນນຶ່ງນໍາ ໃນວັນອັງຄານວານນີ້ ທ່ານ Hong Lei ໂຄສົກປະຈໍາກະຊວງການຕ່າງປະເທດຈີນ ກ່າວວ່າ ທ່ານ Cameron ໄດ້ເຮັດໃຫ້ປະຊາຊົນຈີນມີຄວາມຮູ້ສຶກບໍ່ພໍໃຈ ໃນການ ເດີນໜ້າທໍາການພົບປະກັບອົງດາໄລລາມະ ເຖິງແມ່ນປະຊາຊົນຈີນຄັດຄ້ານກໍຕາມ ນັ້ນ